Vladimir Viies

Vladimir Viies (sündinud 9. juulil 1950) on Eesti tehnikateadlane, linnaametnik ja poliitik.

Vladimis Viies lõpetas Tallinna 1. Keskkooli 1968. aastal, aastal 1973 lõpetas Tallinna Polütehnilise Instituudi elektrotehnikateaduskonna erialal "elektronarvutid"; kaitses 1982. aastal Tallinna Polütehnilises instituudis tehnikateaduste kandidaadi kraadi ja 2010. aastal Tallinna Tehnikaülikoolis magistrikraadi tehnoloogiaõpetajana.

Ta on töötanud 1985. aastast saati eri ametikohtadel nüüdses Tallinna Tehnikaülikoolis, 1993–1995 Sisekaitseakadeemias ja 1996–2000 ametnikuna Tallinna linnavalitsuses, kus paistis korduvalt ajakirjanduses silma Tallinna omandireformiameti juhatajana.

Viies on osalenud poliitikas peamiselt Tallinna linna tasandil. Ta kuulus Eestimaa Rahvaliitu 04.07.2000–01.01.2005, Erakonda Eestimaa Rohelised 25.11.2006–18.01.2007 ja Eesti Konservatiivsesse Rahvaerakonda 19.05.2020–28.06.2024.Erakonnaregistri päring (vaadatud 07.07.2025)

Ta kandideeris 2025. aasta kohaliku omavalitsuse volikogude valimistel Kesklinna linnaosas Keskerakonna nimekirjas, kogus 31 häält ning ei osutunud valituks.

Vladimir Viies kuulub vehklemisklubisse Tallinna Mõõk, samuti oli ta Eesti Vehklemisliidu juhatuse liige aastani 2009.

Vladimir Viienda ema oli keraamik ja kunstiteadlane Helene Kuma, isa Eesti NSV ametnik ja teeneline kultuuritegelane Raoul Viies.Anti Naulainen, "Linnaametniku ema magus vanalinna maja", Õhtuleht, 10. jaanuar 2000 (vaadatud 07.07.2025)

Viited

Välislingid

 Argo Ideon, "Vladimir Viies: korterite erastamine algas valesti", Postimees, 14. november 2000
 Anti Naulainen, "Linnaametniku ema magus vanalinna maja", Õhtuleht, 10. jaanuar 2000

Kategooria:Eesti tehnikateadlased
Kategooria:Eesti ametnikud
Kategooria:Eesti vehklejad
Kategooria:Rahvaliidu poliitikud
Kategooria:Eesti Keskerakonna poliitikud
Kategooria:Eesti Konservatiivse Rahvaerakonna poliitikud
Kategooria:Gustav Adolfi Gümnaasiumi vilistlased
Kategooria:Tallinna Tehnikaülikooli vilistlased
Kategooria:Sündinud 1950